નવી દિલ્હી: બે મહિનામાં પેટ્રોલના ભાવ લગભગ 6.60 રૂપિયા પ્રતિ લીટર વધી જવા છતાં સરકાર દૈનિક આધાર પર પેટ્રોલ અને ડીઝલની કિંમતોમાં સંશોધનની વ્યવસ્થા ચાલુ રાખશે. આ જાણકારી આજે પેટ્રોલિયમ મંત્રી ધર્મેન્દ્ર પ્રધાને આપી. પ્રધાનને કાલે પ્રમોશન આપી કેબિનેટ મંત્રી બનાવાયા છે, સાથે જ તેમને સ્કિલ ડેવલપમેન્ટ એન્ડ એન્ટરપ્રિનિયોરશીપનો વધારાનો હવાલો પણ અપાયો છે. પહેલા પ્રધાનની પાસે પેટ્રોલિયમ અને પ્રાકૃતિક ગેસ મંત્રાલયના રાજ્યમંત્રી તરીકેનો સ્વતંત્ર હવાલો હતો.